Masca de la BioVYZR te transformă în astronaut, dar ești sigur că respiri aer curat.
BioVYZR este o mască de protecție care vine cu sistem de purificare a aerului. Masca oferă vizibilitate la 180 de grade și împiedică accesul aerului din exterior. BioVYZR are o autonomie de 8 ore și costă 379 de dolari.
Știu, nu e plăcut să porți mască de fiecare dată când ieși pe stradă. Există însă o soluție. Nu doar că te protejează de orice virus, dar și poți respira aer curat. Asta dacă poți trece peste felul în care arată.Compania Vyzr a creat o mască ce vine cu propriul sistem de purificare a aerului. Arăți ca un astronaut când mergi pe stradă, dar ești sigur că respiri aer curat. Are o baterie pentru purificator, suficientăpentru opt ore în care să respiri liber. Prețul e destul de piperat: 380 de dolari. Masca a ajuns și pe capul unuia dintre cei mai cunoscuți youtuberi.A descoperit și un compartiment secret.Lew Later, tech youtuber: "Asta arată cum trebuie? Sper că mă puteți auzi. Are aceste secțiuni pentru mâini aici, aceste mănuși pe care le poți pune așa și să te scarpini dacă ai o mâncărime sau să schimbi un filtru. Într-un fel, te face să te simți mai puțin claustrofobic".